Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 89/398/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή (94/C 108/07) (Κείμενο που παρουσιάζει ενδιαφέρον για τον ΕΟΧ) COM(94) 97 τελικό - 94/0076(COD)

(Υποβλήθηκε από την Επιτροπή στις 28 Μαρτίου 1994)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία του άρθρου 189Β της συνθήκης περί ιδρύσεως της Ευρωπαϊκής Κοινότητας,

Εκτιμώντας:

ότι το άρθρο 4 της οδηγίας 89/398/ΕΟΚ του Συμβουλίου της 3ης Μαΐου 1989 για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή (1) προβλέπει τη θέσπιση ειδικών διατάξεων για τις ομάδες τροφίμων που περιλαμβάνονται στο παράρτημα Ι, μέσω ειδικών οδηγιών της Επιτροπής 7

ότι μέχρι στιγμής έχει θεσπιστεί οδηγία σχετικά με τα παρασκευάσματα για βρέφη και τα παρασκευάσματα της δεύτερης βρεφικής ηλικίας 7 ότι υπάρχουν λόγοι δημοσίας υγείας για τη θέσπιση ειδικών διατάξεων, σύμφωνα με το άρθρο 4 της οδηγίας 89/398/ΕΟΚ, για τα τρόφιμα με βάση δημητριακά και για τις βρεφικές τροφές που προορίζονται για βρέφη και μικρά παιδιά, για τις τροφές για δίαιτες που προορίζονται για τον έλεγχο του βάρους και για τις τροφές ειδικών ιατρικών χρήσεων που πρόβλεπει το παράρτημα Ι της ανωτέρω οδηγίας 7

ότι δεν μπορεί να γίνει επίκληση των ίδιων επιτακτικών αναγκών και για τη θέσπιση ειδικών διατάξεων για τις άλλες ομάδες που περιλαμβάνονται στο παράρτημα Ι της οδηγίας 89/398/ΕΟΚ, δηλαδή για τα τρόφιμα με μικρή περιεκτικότητα σε νάτριο, συμπεριλαμβανομένων και των διαιτητικών υποκατάστατων του άλατος μικρής περιεκτικότητας σε νάτριο ή χωρίς νάτριο, τα τρόφιμα χωρίς γλουτένη, τα τρόφιμα που προορίζονται για την καταβολή έντονης μυικής προσπάθειας, ιδίως για τους αθλητές, και τα τρόφιμα για πρόσωπα που πάσχουν από διαταραχές του μεταβολισμού των σακχάρων (διαβητικοί) 7 ότι τα προϊόντα αυτά μπορούν να διατίθενται καταλλήλως στο εμπόριο και να υφίστανται αποτελεσματική επίσημη παρακολούθηση βάσει των γενικών διατάξεων της οδηγίας 89/398/ΕΟΚ 7

ότι η διαγραφή των κατηγοριών αυτών από το παράρτημα Ι της οδηγίας 89/398/ΕΟΚ συμβαδίζει με την πρόθεση αποφυγής ασκόπως αναλυτικών νομοθετικών διατάξεων,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 89/398/ΕΟΚ για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή αντικαθίσταται με το ακόλουθο:

«ΠΑΡΑΡΤΗΜΑ Ι

Ομάδες τροφίμων ειδικής διατροφής για τις οποίες θα θεσπιστούν ειδικές διατάξεις μέσω ειδικών οδηγιών (*)

1. Παρασκευάσματα για βρέφη και παρασκευάσματα της δεύτερης βρεφικής ηλικίας

2. Τρόφιμα με βάση δημητριακά και τροφές για βρέφη

3. Τρόφιμα για δίαιτες που προορίζονται για τον έλεγχο του βάρους

4. Διαιτητικά τρόφιμα ειδικών ιατρικών χρήσεων

(*) Εξυπακούεται ότι η οδηγία δεν θίγει τα προϊόντα που έχουν ήδη κυκλοφορήσει στο εμπόριο κατά την έκδοση της οδηγίας.»

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με την παρούσα οδηγία. Ενημερώνουν δε αμέσως την Επιτροπή σχετικά. Οι εν λόγω διατάξεις εφαρμόζονται κατά τρόπον ώστε:

- να επιτρέπεται το εμπόριο των προϊόντων που είναι σύμφωνα με την παρούσα οδηγία από . . . (2)

- να απαγορεύεται το εμπόριο των προϊόντων που δεν είναι σύμφωνα με την παρούσα οδηγία από . . . (3)

2. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται απο τα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

(1) ΕΕ αριθ. L 186 της 30. 6. 1989, σ. 27.

(2) Δώδεκα μήνες μετά την έκδοση.

(3) 24 μήνες μετά την έκδοση.